Natural Bridge

Natural Bridge tabata un brug natural na e isla di Aruba, situa den Parke Nacional Arikok entre e ruinanan di mina di oro di Bushiribana y e playa di Andicuri.Aruba's Beautiful Natural Bridges, aruba.com E tabata e brug di arco natural di mas largo den Caribe cu un haltura di shete meter riba nivel di lama y un largura di 30 meter. Dia 2 di september 2005 e brug, cu tabata un monumento natural protegi, a cay den otro despues cu varios scheur chikito a aparece lunanan prome. E restonan di e brug a bira un atraccion turistico. E caida a tuma luga den oranan di madruga. No tabatin heridonan pa motibo di e caida di e brug. 

Natural Bridge, mescos cu varios otro brug natural na Aruba, a wordo crea door di erosion lento. E causa di e erosion di e barancanan di calki di coral na costa nort tabata ola y bientonan fuerte durante miles di aña. Di e brugnan natural mas chikito ainda presente tin uno, "Baby Bridge", cu ta visibel banda di e restonan di e brug cu a basha den otro. 

Category:Aruba